Diari Oficial de la Generalitat Valenciana


Sumari del DOGV 6307, del 09-07-2010 (2010/7828)

Informació pública de la sol·licitud de modificació de la denominació d'origen protegida Xufa de València i el seu document únic.
---------------------------------------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7828


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Informació pública de la sol·licitud de modificació de la denominació d'origen protegida Xufa de València i el seu document únic. [2010/7828]
En el Reglament (CE) 510/2006, del Consell, de 20 de març, s'establix el procediment per a la inscripció de les indicacions geogràfiques i les denominacions d'origen dels productes agrícoles i alimentaris en el Registre comunitari i, a este efecte, es determina que correspon a les autoritats nacionals l'examen i la tramitació de les sol·licituds presentades al seu territori.
En virtut d'esta normativa, amb data 8 de setembre de 2009 el Consell Regulador de la Denominació d'Origen Protegida Xufa de València va presentar la sol·licitud de modificació del plec de condicions - document únic de la denominació d'origen protegida Xufa de València davant de la Conselleria d'Agricultura, Pesca i Alimentació.
La Direcció General de Comercialització de la Conselleria d'Agricultura, Pesca i Alimentació ha estudiat la documentació presentada i considera que complix el Reglament (CE) 510/2006, del Consell.
En compliment del que s'establix en l'article 9 del Reglament (CE) 510/2006, de 20 de març, l'autoritat corresponent de l'Estat membre iniciarà un procediment nacional d'oposició en què s'ha de garantir la publicació adequada de la sol·licitud i l'atorgament d'un termini raonable durant el qual qualsevol persona física o jurídica que posseïsca un interés legítim i estiga establida o residisca al seu territori puga declarar la seua oposició a la sol·licitud, i en compliment de l'article 6 del Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre comunitari de les Denominacions d'Origen Protegides i les Indicacions Geogràfiques Protegides, en què es disposa que, una vegada comprovada la sol·licitud d'inscripció en el Registre comunitari, l'òrgan competent de la comunitat autònoma publicarà, en el Boletín Oficial del Estado, un anunci de la sol·licitud corresponent que incloga el document únic previst en l'article 16 del Reglament (CE) núm. 1898/2006, de la Comissió, de 14 de desembre, es fa publicitat de la sol·licitud de modificació del plec de condicions - document únic de la denominació d'origen protegida Xufa de València i del seu document únic, que consta en l'annex d'este anunci.
D'acord amb l'article 6.2 del Reial Decret 1069/2007, de 27 de juliol, en el termini de dos mesos, a partir de la data de publicació en el Boletín Oficial del Estado, de les sol·licituds de registre d'una denominació d'origen, qualsevol persona física o jurídica que estiga establida o residisca legalment a Espanya, els legítims drets o interessos de la qual considere afectats, podrà oposar-se al registre pretés per mitjà de la declaració d'oposició corresponent, dirigida a la Conselleria d'Agricultura, Pesca i Alimentació de la Generalitat Valenciana.
L'expedient podrà ser examinat en la Direcció General de Comercialització de la Conselleria d'Agricultura, Pesca i Alimentació (carrer d'Amadeu de Savoia, 2, 6ª planta, 46394 València).
València, 29 de juny de 2010.- La directora general de Comercialització: Marta Valsangiacomo Gil.